**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΗΛΙΟΥΠΟΛΗΣ**

**“Μ.ΠΑΠΑΜΑΥΡΟΣ”**

[email:](http://WWW.sepeilioupolis.gr/) [sepeilioupolis@yahoo.gr](mailto:info@sepeilioupolis.gr) [www.sepeilioupolis.gr](http://WWW.sepeilioupolis.gr/)

|  |
| --- |
| Ακομινάτου 6   και  Παπαφλέσσα ,  16346 Ηλιούπολη |

**Ηλιούπολη 8-3-2021**

**Αρ.Πρ.:454**  **Προς :Μέλη μας**

**Καταγγελία για την αστυνομική βία στους κατοίκους της Νέας Σμύρνης**

**Δε θα μας κλείσουν το στόμα με την αστυνομία και την τρομοκρατία!**

Τραγικές σκηνές αστυνομικής βίας είχαμε την Κυριακή το μεσημέρι στην πλατεία και το Άλσος της Νέας Σμύρνης. Αστυνομικοί της ομάδας ΔΙΑΣ, κυνήγησαν, ξυλοκόπησαν, απείλησαν και συνέλαβαν  νεαρούς πολίτες  αυθαίρετα, χωρίς λόγο και αιτία, μπροστά στα μάτια οικογενειών και μικρών παιδιών, στα πλαίσια ελέγχου για τη διασπορά του κορονοιού.

  Αλλά και η πορεία που έγινε αμέσως μετά, με μεγάλη συμμετοχή κατοίκων της περιοχής, διαλύθηκε βάναυσα με επίθεση της αστυνομίας έξω από το Δημαρχείο.

Όλες αυτές τις μέρες που ο εργαζόμενος λαός δεινοπαθεί, η κυβέρνηση δεν παίρνει κανένα διοικητικό μέτρο απέναντι στη μεγαλοεργοδοσία για την προστασία της υγείας, την ίδια στιγμή που υπάρχουν δεκάδες νεκροί από τον κορονοιό, ακόμα και μέσα στους χώρους δουλειάς. Με ένα δημόσιο σύστημα υγείας να αγκομαχά από τις ελλείψεις και τα κενά, η κυβέρνηση παζαρεύει τα κρεβάτια με τους κλινικάρχες έναντι αδράς αμοιβής.

Το μόνο μέτρο που παίρνει είναι το δυνάμωμα της κρατικής καταστολής, βάζοντας στο στόχαστρο εργαζόμενους και νεολαία.

**Οι μάσκες έχουν πέσει! Δεν έχει καμία σχέση η καταστολή και το κρεσέντο βίας απέναντι σε εργάτες, φοιτητές και στις γειτονιές με την προστασία της υγείας!**

Ως εδώ!

**Η τρομοκρατία δε θα περάσει, του λαού η πάλη θα τη σπάσει!**

**Να αφεθούν ελεύθεροι οι 11 συμπολίτες μας που προσήχθησαν στη ΓΑΔΑ.**

**Όλες και όλοι στις 5:30μμ, στα Προπύλαια!**

Σπάμε την καταστολή και την τρομοκρατία!

**Τιμάμε την 8η Μάρτη, την «Παγκόσμια Ημέρα της Γυναίκας» σπάζοντας τις αλυσίδες της σιωπής, της εκμετάλλευσης, της ανισοτιμίας.**

**Για το Διοικητικό Συμβούλιο**



**Η ΠΡΟΕΔΡΟΣ Η. ΓΡΑΜΜΑΤΕΑΣ**

**Χήρα Αγαθή Μεραμβελιωτάκη Χρυσούλα**